Tungtvann (band)

Tungtvann er en norsk hiphop-gruppe med røtter i Nordland og Troms som eksisterte fra 1999 til 2007 og ble gjenforent rundt 2020. Gruppa består av vokalisten Jørgen «Jørg-1» Nordeng fra Bodø og DJ Lars «Poppa Lars» Sandness fra Harstad. Et tredje medlem ble inkludert på konserter og festivaler, Håvard «Jan Steigen» Jenssen fra Steigen. Tungtvann var blant de første norske gruppene til å rappe på dialekt på album.

Gruppa gav ut fire musikkalbum, samt noen EP-er og mixtapes. Musikalske inspirasjonskilder for gruppen finnes i øst- og vestkyst hiphop fra USA, samt i ragga/dancehall-tradisjonen fra Jamaica, sistnevnte har resultert i tett samarbeid med Bodø reggae-bandet Manna.

 Historie 
Nordeng og Sandness møtte hverandre for første gang på Andøya i 1992 under Rock Mot Rus. Noe musikalsk samarbeid ble det likevel ikke før de begge på slutten av 90-tallet bodde i Oslo. Nordeng hadde tidligere rappet på engelsk med prosjekter som Tailormade og 78-Connect, Men han hadde også prøvd seg på nordnorsk. Samarbeidet med Sandness begynte også på engelsk og de kalte seg Momentum i 1998 før de i 1999 gikk over til dialekt og debuterte som Tungtvann. Tungtvann slo igjennom dels med Reinspikka Hiphop EP som solgte ut tre vinyl-opplag før debutskiva Nord og ned markerte det endelige gjennombruddet. For albumet vant de Alarmprisen 2001 i klassen hiphop, og låten «Ubudne gjæsta» ble kåret til årets låt under samme utdeling. I tillegg ble Sandness og Nordeng tildelt Edvard-prisen 2001 i klassen populærmusikk - åpen klasse for musikken til albumet.

I 2002 gav Tungtvann ut sitt andre studioalbum Mørketid. Dette er gruppens mest solgte skive. Rundt samme tidspunkt ble Tungtvann fast husband i NRKs humorprogram Åpen post ledet av Harald Eia og Bård Tufte Johansen.

Etter to albumutgivelser forlot Tungtvann EMI, for å signere med Christer Falchs C+C Records. Der gav de ut albumet III: Folket bak nordavind i 2004. Tungtvann markerte sitt femårsjubileum i 2005 med lanseringen av en egen DVD. I 2006 gav de ut sitt siste studioalbum, Siste skanse. På Siste skanse medvirket blant annet Timbuktu, Magnus Eliassen og Karlsøy Prestegaard. Under Alarmprisen 2007 vant bandet klassen video for «2 uka».

I starten av 2007 kunngjorde Tungtvann at de ville oppløses etter en avskjedsturné med samleplaten 96 % som ble utgitt på Bonnier Amigo Music Norway. Etter oppløsingen gjennomført bandet enkelte konserter og ble gjenforent på fast basis og startet turnering rundt 2020. De ble nominert til innlemmelse i Rockheim Hall of Fame i både 2023 og 2024.

Nordeng er i 2022 også vokalist i punk/rockebandet Polardegos. 

Diskografi
 Album 
 2000: Nord og ned
 2002: Mørketid
 2004: III: Folket bak nordavind
 2006: Siste skanse
 2007: 96%
 2010: Nord og ned – 10 år med Reinspikka hip hop, opprinnelig utgitt i 2000

 EP-er 
1999: Reinspikka Hip Hop2000: Lappa2001: Fire elementa 
2001: Pøbla2002: Bransjehora2002: Påfyll2004: Velkommen Til Tungtland I2006: Velkommen Til Tungtland II2007: Bodø City Samleplater 
2007: 96% Priser og nominasjoner 
 Pris Kategori For Resultat Spellemannprisen 2000  Årets nykommer  Nord og ned   Alarmprisen 2001  Årets hiphop/rapalbum   Årets låt  «Ubudne gjæsta»   Dialektprisen 2001       Spellemannprisen 2002  Årets musikkvideo  «Hold kjæft»   Alarmprisen 2003  Årets hiphop/rapalbum  Mørketid   Årets låt  «Bransjehora»   Årets musikkvideo   Spellemannprisen 2004  Hip-hop/RnB  III: Folket bak nordavind   Alarmprisen 2005  Årets hiphopalbum   Spellemannprisen 2006  Hiphop  Siste skanse   Alarmprisen 2007  Årets hiphop/rapalbum   Årets musikkvideo  «2 uka»   Rockheim Hall of Fame 2023       Rockheim Hall of Fame 2024      

 Medvirkende album 
 2000: Absolute Music 31 2000: Schwin 2001: Generasjon Hip Hop 2001: Fat Shit Vol. 1 2001: Oslo State Of Mind Mixtape 2002: Absolute Music 38 2002: ScandalNavia Vol. 1 2002: Oslo State Of Mind 2 2006: Kingsize Hip Hop Exclusives 2006 Absolute Norsk 2 FPK Presenterer Absolutt Faapaa Vol 1 FPK Presenterer 2001: En Mixtapeodysse 
 Stress.No/Carhartt Cd Vol. 3''

 Referanser 

 Eksterne lenker 




Kategori:Norske hiphopgrupper
Kategori:Vinnere av Alarmprisen
Kategori:Musikk i Bodø
Kategori:Band etablert i 1998